13/12/2012 | Administración LocalMunicipal
Noia
Rendas
Elevación a definitivo do acordo provisional de modificación da Ordenanza fiscal número 1, reguladora da taxa pola expedición de documentos administrativos

Elevación a definitivo do acordo provisional de modificación da ordenanza fiscal número 1, reguladora da Taxa pola expedición de documentos administrativos.1.-Transcorrido o prazo de exposición ao público do acordo provisional de modificación da Ordenanza fiscal número 1, reguladora da Taxa pola expedición de documentos administrativos, adoptado polo Pleno da Corporación con data 01/10/2012, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais.2.-O acordo de modificación e o texto íntegro da referida Ordenanza Fiscal publicarase no BOP e será de aplicación a partir do día seguinte ao mesmo.3.-De conformidade co disposto no artigo 19.1 do R. D. Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 30 de Novembro de 2012 O alcalde Asdo. Rafael García Guerrero No uso das facultades concedidas polos artigos 133.2 e 142 da Constitución e polo artigo 106 da Lei 7/85, do 2 de abril, reguladora das bases de réxime local, e de conformidade co disposto nos artigos 15 e 19 da Lei 39/88, do 28 de decembro, reguladora das facendas locais, este Concello establece a taxa por expedición de documentos administrativos, que se rexerá pola presente ordenanza fiscal, atendendo as súas normas ó previsto no artigo 58 da citada Lei 39/88.1.- Constitúe o feito impoñible da taxa a actividade administrativa desenvolta, a instancia de parte, de toda clase de documentos que expida e dos expedientes de que entenda a administración ou as autoridades municipais.2.- A estes efectos, entenderase tramitada a instancia de parte, calquera documentación administrativa que fora provocada polo particular e redunde no seu beneficio, aínda que non houbera mediado solicitude expresa do interesado.3.- A tramitación de documentos e expedientes necesarios para o cumprimento das obrigas fiscais non estarán sometidos a esta taxa, como tampouco o estarán as consultas tributarias, os expedientes de devolución de ingresos indebidos, os recurso administrativos contra resolucións de calquera clase, os relativos a prestación de servizos ou á realización de actividades de competencia do Concello, as compulsas de documentos que pasen a formar parte dun expediente administrativo municipal, así como os certificados solicitados polo departamento de servizos sociais para a tramitación de expedientes. Son suxeitos pasivos contribuíntes as persoas físicas e xurídicas e as entidades a que se refire o artigo 33 da Lei xeral tributaria que soliciten, provoquen ou que redunde interés a tramitación do documento ou expediente de que se trate.1.- Responderán solidariamente das obrigas tributarias do suxeito pasivo as persoas físicas e xurídicas a que se refiren os artigos 38.1 e 39 da Lei xeral tributaria.2.- Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei xeral tributaria.1.- A cota tributaria determinarase por unha cantidade fixa, segundo a natureza dos documentos ou expedientes a tramitar, de acordo coa tarifa que contén o artigo seguinte.2.- A cota da tarifa corresponde á tramitación completa en cada instancia, do documento ou expediente de que se trate, desde a súa incoación ata a súa resolución final.3.- As cotas resultantes, por aplicación das tarifas, incrementaranse nun 50 % cando os interesados solicitasen, con carácter de urxencia, a tramitación dos expedientes. As bases de imposición e tipos de gravamen son os recollidos nas seguintes tarifas: 1.- Expedición de documentos relativos ó censo de poboación de habitantes. 1,26 € 2.- Cambios de titularidade en licenzas de apertura. 124,65 € 3.- Certificacións. 1,26 € 4.- Compulsas: 1ª compulsa. 0,66 € Seguintes. 0,19 € 5.- Expedición de outros documentos. 1,26 € 6.- Por cada cambio de material solicitado por taxistas. 18,99 € 7.- Por cada proposición para tomar parte en contratación de obras, suministros ou servizos. 31,64 € 8.- As copias realizadas, a petición de parte, nas fotocopiadoras municipais, por cada cara. 0,07 € 9.- Pola busca de documentos nos arquivos, oficinas municipais, dentro do último quinquenio. 3,19 € 10.- Por cada cinco anos anteriores ó mesmo, incrementarase na cantidade de 3,18 € quinquenio, sen exceder de. 6,34 € 11.- Informacións testificais de calquera clase. 1,26 € 12.- Bastanteo de poderes. 31,64 € 13.- Por devolución de avais. 15,81 € 14.- Por prórrogas de licenzas urbanísticas. 6,34 € 15.- Por tramitación documentación casamentos. 44,29 € 16.- Informes urbanísticos. 31,67 € 17.- Taxas expedición licenza primeira ocupación: - Vivendas unifamiliares. 63,26 € - Resto edificacións. 0,25 % base impoñible ICIO 18.- Taxas licencias urbanísticas: - Obras de pintado de fachada, retellado con tella xa existente e encintado de pedra fachada. 3,19 € - Resto de obras menores. 31,64 € - Obras maiores: - Vivendas unifamiliares. 0,10 % base impoñible ICIO - Resto edificacións. 0,25 % base impoñible ICIO 19.- Taxas por certificacións do punto de información catastral - Certificado catastral telemático. 1,26 € - Certificación catastral descritiva e gráfica. 12,00 € 20.- Taxas por expedición informes de atestados policiais e informes de accidentes de tráfico: 55 € Non se concederá bonificación algunha dos importes das cotas tributarias sinaladas na tarifa desta taxa.1.- Devengarase a taxa e nace a obriga de contribuír cando se presente a solicitude que inicie a tramitación dos documentos e expedientes suxeitos ó tributo.2.- Nos casos a que se refire o número 2 do artigo 2º, o devengo prodúcese cando teñan lugar as circunstancias que provean a actuación municipal de oficio ou cando esta se incoe sen previa solicitude do interesado, pero redunde no seu beneficio.1.- A taxa esixirase en réxime de autoliquidación no momento de presentar ó escrito de solicitude da tramitación do documento ou expediente, ou nestes mesmos cando aquel escrito non existira ou a solicitude non fora expresa.2.- Os escritos recibidos polos condutos a que fai referencia o artigo 66 da Lei de procedemento administrativo, que non veñan debidamente reintegrados, serán admitidos provisionalmente, pero non se lles dará curso sen que se corrixa a deficiencia para o que se requirirá ó interesado para que, no prazo de dez días, abone as cotas correspondentes co apercibimento de que, transcorrido dito prazo, teranse os escritos por non presentados e será arquivada a solicitude.3.- As certificacións ou documentos que expida a administración municipal en virtude de oficios de xulgados e tribunais para toda clase de pleitos, non se entregarán nin remitirán sen que previamente se houbera satisfeito a correspondente cota tributaria. (.) Disposición final: A presente Ordenanza entrará en vigor o día da súa publicación no B. O. P. e comezará a aplicarse a partir do día seguinte o da publicación, permanecendo en vigor ata a súa modificación ou derrogación expresa.